แบงก์รัฐโกยกำไร5หมื่นล้าน ผลดำเนินงานเพิ่มขึ้น19.6%
5 แบงก์รัฐฟันกำไรกว่า 5 หมื่นล้าน ปี 2560 เพิ่มขึ้น 19.6% สินเชื่อพุ่ง 4.5 ล้านล้าน
18 มี.ค. 2561

5 แบงก์รัฐฟันกำไรกว่า 5 หมื่นล้าน ปี 2560 เพิ่มขึ้น 19.6% สินเชื่อพุ่ง 4.5 ล้านล้านสำนักนโยบายระบบการเงินและสถาบันการเงิน สำนักงานเศรษฐกิจการคลัง(สสค.) รายงานภาพรวมผลดำเนินงานของระบบสถาบันการเงินเฉพาะกิจ หรือแบงก์รัฐ ณ สิ้นเดือน ธ.ค. 2560 พบว่ามีกำไรรวมกันอยู่ที่ 5.3 หมื่นล้านบาท เพิ่มขึ้น 19.6% เมื่อเทียบกับปี 2559ที่กำไร 4.43 หมื่นล้านบาทอย่างไรก็ตาม ในส่วนของยอดสินเชื่อทั้งหมดมีประมาณ 4.52 ล้านล้านบาท เพิ่มขึ้น 12% เมื่อเทียบกับปี 2559 ที่มียอด 4.03 ล้านล้านบาท สำหรับเงินฝากคงค้างทั้งระบบมียอดรวมกว่า 4.66 ล้านล้านบาท เพิ่มขึ้น 5.47%เมื่อเทียบกับปี 2559 ที่มียอดเงินฝากคงค้าง 4.42 ล้านล้านบาท นอกจากนี้ ในส่วนยอดหนี้ที่ไม่ก่อให้เกิดรายได้ หรือเอ็นพีแอล อยู่ที่ 2.39 แสนล้านบาท คิดเป็น 4.26% ของสินเชื่อรวม ลดลงจากช่วงเดียวกันของปีก่อนที่มีเอ็นพีแอลที่ 2.59 หมื่นล้านบาท โดยสถาบันการเงินเฉพาะกิจได้มีการตั้งสำรองหนี้เอ็นพีแอลไว้ถึง 186% และมีเงินกองทุนต่อสินทรัพย์เสี่ยง หรือบีไอเอส ทั้งระบบอยู่ที่ 12.21% ถือว่าอยู่ในระดับที่เพียงพอต่อการดำเนินงานในระยะต่อไปอย่างไรก็ตาม ยังมีลูกหนี้รอชดเชยตามธุรกรรมนโยบายรัฐอยู่อีกประมาณ 2.7 แสนล้านบาท ซึ่งที่ผ่านมาธนาคารของรัฐดำเนินมาตรการตามนโยบายรัฐบาลหลายโครงการ แหล่งข่าวจาก สสค. เปิดเผยว่า ในปีที่ผ่านมาธนาคารออมสินมีกำไร 3.1 หมื่นล้านบาท ธนาคารเพื่อการเกษตรและสหกรณ์การเกษตร (ธ.ก.ส.) มีกำไร 9,400 ล้านบาท ธนาคารอาคารสงเคราะห์ (ธอส.) มีกำไร 1.1 หมื่นล้านบาท ธนาคารเพื่อการส่งออกและนำเข้าแห่งประเทศไทย (ธสน.)หรือเอ็กซิมแบงก์ มีกำไร 1,360 ล้านบาทส่วนที่เหลือมาจากธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือเอสเอ็มอีแบงก์ ขณะที่ธนาคารอิสลามแห่งประเทศไทย หรือไอแบงก์ ยังไม่มีกำไร